CELEX: 31989R0359
Language: el
Date: 1989-02-13 00:00:00
Title: Κανονισμός (ΕΟΚ) αριθ. 359/89 της Επιτροπής της 13ης Φεβρουαρίου 1989 για την κατάργηση του κανονισμού (ΕΟΚ) αριθ. 3205/88 σχετικά με ορισμένες συσκευές φωτοαντιγραφής που χρησιμοποιούν συνηθισμένο χαρτί και συναρμολογούνται στην Κοινότητα από την Konica Business Machines Manufacturing HmbH

Avis juridique important

|

31989R0359

Κανονισμός (ΕΟΚ) αριθ. 359/89 της Επιτροπής της 13ης Φεβρουαρίου 1989 για την κατάργηση του κανονισμού (ΕΟΚ) αριθ. 3205/88 σχετικά με ορισμένες συσκευές φωτοαντιγραφής που χρησιμοποιούν συνηθισμένο χαρτί και συναρμολογούνται στην Κοινότητα από την Konica Business Machines Manufacturing HmbH  

Επίσημη Εφημερίδα αριθ. L 043 της 15/02/1989 σ. 0001 - 0002

***** ΚΑΝΟΝΙΣΜΟΣ (ΕΟΚ) αριθ. 359/89 ΤΟΥ ΣΥΜΒΟΥΛΙΟΥ  της 13ης Φεβρουαρίου 1989  για την κατάργηση του κανονισμού (ΕΟΚ) αριθ. 3205/88 σχετικά με ορισμένες συσκευές φωτοαντιγραφής που χρησιμοποιούν συνηθισμένο χαρτί και συναρμολογούνται στην Κοινότητα από την Konica Business Machines Manufacturing GmbH  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν αντικείμενο ντάμπινγκ ή επιδοτήσεων από μέρους χωρών μη μελών της Ευρωπαϊκής Οικονομικής Κοινότητας (1), και ιδίως το άρθρο 13 παράγραφος 10,  την πρόταση της Επιτροπής, η οποία υποβλήθηκε μετά από διαβουλεύσεις στα πλαίσια της συμβουλευτικής επιτροπής, η οποία έχει συσταθεί από τον εν λόγω κανονισμό,  Εκτιμώντας ότι:  (1) Το Συμβούλιο, με τον κανονισμό (ΕΟΚ) αριθ. 3205/88 (2), επέκτεινε το δασμό αντιντάμπινγκ που είχε επιβληθεί με τον κανονισμό (ΕΟΚ) αριθ. 535/87 (3) σε ορισμένες συσκευές φωτοαντιγραφής που χρησιμοπιούν συνηθισμένο χαρτί (PPCs και συναρμολογούνται στην Κοινότητα από τις Konica Business Machines Manufacturing GmbH, Matsushita Business Machines (Europe) GmbH και Toshiba Systemes (France) SA. Οι εταιρείες Canon Bretagne SA, Develop Dr Eisbein GmbH και Ricoh (UK) Products Ltd πρότειναν την ανάληψη υποχρεώσεων κατά τη διάρκεια της έρευνας οι οποίες έγιναν αποδεκτές από την Επιτροπή με την απόφαση 88/519/ΕΟΚ (4).  (2) Αργότερα, οι Matsushita Business Machines (Europe) GmbH και Toshiba Systemes (France) SA πρότειναν να αναλάβουν υποχρεώσεις που έγιναν αποδεκτές από την Επιτροπή με την απόφαση 88/638/ΕΟΚ (5) και ο κανονισμός (ΕΟΚ) αριθ. 3205/88 τροποποιήθηκε ανάλογα από τον κανονισμό (ΕΟΚ) αριθ. 4017/88 (6). Τον Οκτώβριο του 1988, η Konica Business Machines Manufacturing GmbH, η μόνη εταιρεία με προϊόντα που συναρμολογούνται ή παράγονται στην Κοινότητα η οποία εξακολουθούσε να υπόκειται σε δασμό αντιντάμπινγκ, πρότεινε ανάληψη υποχρέωσης. Η Επιτροπή εξακρίβωσε, στις εγκαταστάσεις της εν λόγω εταιρείας, ότι με την ανάληψη υποχρέωσης εξαλείφονταν οι όροι που δικαιολογούσαν την επέκταση, από τον κανονισμό (ΕΟΚ) αριθ. 3205/88, του δασμού αντιντάμπινγκ στις PPCs που συναρμολογούνται ή παράγονται στην Κοινότητα. Με την ανάληψη υποχρέωσης είχαν επίσης δοθεί ικανοποιητικές εγγυήσεις όσον αφορά τη μελλοντική προέλευση των εξαρτημάτων και υλικών και άλλα θέματα των δραστηριοτήτων συναρμολόγησης ή παραγωγής της ενδιαφερόμενης εταιρείας στην Κοινότητα.  (3) Η Επιτροπή, μετά από διαβουλεύσεις, αποφάσισε να δεχθεί αυτή την ανάληψη υποχρέωσης.  (4) Υπ' αυτές τις συνθήκες, ο κανονισμός (ΕΟΚ) αριθ. 3205/88 για την επέκταση του δασμού αντιντάμπινγκ σε PPCs που συναρμολογούνται ή παράγονται στην Κοινότητα, πρέπει να καταργηθεί.  (5) Θεωρείται ότι ο δασμός πρέπει να εισπραχθεί μόνο μέχρι την ημερομηνία αποδοχής εκ μέρους της Επιτροπής της ανάληψης υποχρέωσης, δεδομένου ότι το Συμβούλιο είναι πεπεισμένο ότι από την ημερομηνία αυτή, η τήρηση των όρων της ανάληψης υποχρέωσης εξουδετερώνει την καταστρατήγηση του δασμού αντιντάμπινγκ,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3205/88 καταργείται.  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 23 Δεκεμβρίου 1988.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Φεβρουαρίου 1989.  Για το Συμβούλιο  Ο Πρόεδρος  C. SOLCHAGA CATALAN  (1) ΕΕ αριθ. L 209 της 2. 8. 1988, σ. 1.  (2) ΕΕ αριθ. L 284 της 19. 10. 1988, σ. 36.  (3) ΕΕ αριθ. L 54 της 24. 2. 1987, σ. 12.  (4) ΕΕ αριθ. L 284 της 19. 10. 1988, σ. 60.  (5) ΕΕ αριθ. L 355 της 23. 12. 1988, σ. 66.  (6) ΕΕ αριθ. L 355 της 23. 12. 1988, σ. 1.